ถ้าท้องโดยไม่รู้ตัวแต่เผลอกินยาคุมฉุกเฉินไปอีก7วันหลังกินจะมีเลือดออกมาไหมคะ เลือดที่มาจากผลของยาคุมฉุกเฉินอะค่ะ
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนไปได้โดยปกติแล้วยาคุมฉุกเฉินควรกินภายใน 72 ชั่วโมงหลังมีเพศสัมพันธ์ ถ้าเลยไปกว่านี้จะไม่มีข้อบ่งชี้ในการใช้ยา เพราะยาน่าจะไม่ได้ประสิทธิภาพในการป้องกันการตั้งครรภ์แล้ว แต่ยังทำให้เกิดผลข้างเคียงจากยาได้เหมือนเดิมดังนั้นถ้ามีเลือดออกมาหลังกินยาคุมฉุกเฉินก็จะบอกไม่ได้ว่าตั้งครรภ์ก่อนกินยาหรือเปล่า แนะนำการสังเกตรอบเดือนหลังจากนี้ หรือสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ